Harald Hårfagres gate 9 er en gammel arbeiderbolig i nærhet av Moss Verft på Jeløy. Huset ble bygget tidlig på 1900-tallet da industri var en stor del av næringslivet i Moss og på Jeløy. Mange som bodde på arbeiderboliger på Jeløy jobbet gjerne på Moss Verft, Moss glassverk, eller Helly Hansen. Det var store klasseforskjeller blant beboerne i Moss på den tiden der majoriteten var en del av arbeiderklassen, mens det var kun noen få som var svært velstående. Arbeiderklassen var fattige og flere familier leide hus. Det var også vanlig at barna måtte hjelpe til med arbeidet enten det var før eller etter skole, eller i stedet for skole. Før adressen til huset ble matrikulert om til Harald Hårfagres gate i 1920 het den Værftsgate 25.